6.4.2001 De Europæiske Fællesskabers Tidende L 97/1 II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 14. december 1999 om pålæg af bøder for afgivelse af urigtige og forvanskede oplysninger i en anmeldelse og urigtige oplysninger i svar på begæringer om oplysninger efter artikel 14 i Rådets forordning (FØF) nr. 4064/89 (Sag IV/M.1610 — Deutsche Post/trans-o-flex) (meddelt under nummer K(1999) 4502) (Kun den tyske udgave er autentisk) (EØS-relevant tekst) (2001/271/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til aftalen om Det Europæiske Økonomiske Samarbejdsområde, under henvisning til Rådets forordning (EØF) nr. 4064/89 af 21. december 1989 om kontrol med fusioner og virksomheds- overtagelser (1), senest ændret ved forordning — (EF) nr. 1310/97 (?), særlig artikel 14, stk. 1, litra b), og artikel 14, stk. 1, litra c), første alternativ, efter at have opfordret Deutsche Post til at fremsætte sine bemærkninger til Kommissionens klagepunkter, efter høring af Det Rådgivende Udvalg for Kontrol med Fusioner og Virksomhedsovertagelser (?), og UD FRA FØLGENDE BETRAGTNINGER: (1) EFTL 395 af 30.12.1989, s. 1, berigtiget i EFT L 257 af 21.9.1990, s. 13. (2) EFT L 180 af 9.7.1997, s. 1. (?) EFT C 106 af 6.4.2001. A. INDLEDNING I. SAGENS GENSTAND Af Kommissionens undersøgelser fremgår, at Deutsche Post AG (»Deutsche Post«) i sin anmeldelse af 4. februar 1999 i sag IV/M.1447 — Deutsche Post/trans-o-flex har givet urigtige og forvanskede oplysninger om sin erhvervelse af kontrollen med trans-o-flex Schnell-Liefer- dienst GmbH (»trans-o-flex«). Deutsche Post har desuden givet urigtige oplysninger i sine svar på Kommissionens begæringer om oplysninger af 23. februar 1999 (ref. nr. 1999), 26. marts 1999 (ref. nr. 3359) og 22. april 1999 (ref. nr. 4350). Deutsche Post har dermed overtrådt bestemmelserne i artikel 14, stk. 1, litra b), og artikel 14, stk. 1, litra c), første alternativ, i forordning (EØF) nr. 4064/89 (i det følgende benævnt »fusionsforordningen«). Kommissionen pålægger derfor Deusche Post en bøde for begge overtrædelser.